CELEX: 62010TN0325
Language: da
Date: 2010-08-03 00:00:00
Title: Sag T-325/10: Sag anlagt den 3. august 2010 — Iliad m.fl. mod Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/43
            
         
      Sag anlagt den 3. august 2010 — Iliad m.fl. mod Kommissionen
      (Sag T-325/10)
      ()
      (2010/C 288/82)
      Processprog: fransk
      
         Parter
      
      
         Sagsøgere: Iliad SA (Paris, Frankrig), Free infrastructure SAS (Paris) og Free SA (Paris) (ved avocat T. Cabot)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Stævningen fremmes til realitetsbehandling.
               
            
                  —
               
               
                  Europa-Kommissionens beslutning af 30. september 2009 om godkendelse af offentlig finansiering på 59 mio. EUR til projekt vedrørende et kommunikationsnet med meget høj hastighed i departementet Hauts-de-Seine annulleres i henhold til artikel 263 TEUF.
               
            
                  —
               
               
                  Europa-Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Sagsøgeren har nedlagt påstand om annullation af Kommissionens beslutning K(2009) 7426 endelig udg. af 30. september 2009 (1), hvorefter der ikke foreligger statsstøtte i forbindelse med kompensationen af public service-udgifter på 59 mio. EUR, som de franske myndigheder har tildelt en virksomhedssammenslutning med henblik på at oprette og drive et elektronisk telekommunikationsnet med meget høj hastighed (projekt THD 92) i departementet Hauts-de-Seine.
      Til støtte for påstandene har sagsøgerne anført tre søgsmålsgrunde:
      
                  —
               
               
                  Artikel 107, stk. 1, TEUF er tilsidesat, i det omfang Kommissionen ikke har overholdt de fire kriterier, der fremgår af retspraksis i Altmark-dommen (2), idet Kommissionen har fundet, at den pågældende foranstaltning ikke udgør statsstøtte.
               
            
                  —
               
               
                  Begrundelsespligten er tilsidesat, i det omfang den anfægtede beslutning ikke indeholder tilstrækkelige elementer til, at det kan konkluderes, at alle betingelserne, der fremgår af Altmark-dommen, er opfyldt.
               
            
                  —
               
               
                  Forpligtelsen til at påbegynde den formelle undersøgelsesprocedure, der er fastsat i artikel 108, stk. 2, TEUF, er tilsidesat, i det omfang en række indicier vedrørende varigheden af den indledende undersøgelsesprocedure, visse dokumenter, hvoraf bredden og kompleksiteten af den undersøgelse, der skal foretages, fremgår, og det delvist ufuldstændige og utilstrækkelige indhold af den anfægtede beslutning, har godtgjort, at Kommissionen har vedtaget den omtvistede beslutning på trods af den omstændighed, at den har haft alvorlige vanskeligheder med at vurdere, om den pågældende foranstaltning var forenelig med fællesmarkedet.
               
            
         (1)  Statsstøtte N 331/2008 — Frankrig.
      
         (2)  Domstolens dom af 24.7.2003, sag C-280/00, Altmark Trans og Regierungspräsidium Magdeburg, Sml. I, s. 7747.